"Molaotlhomo o o tshitshinya dipaakanyo mo Molaong wa Porofešene ya Boruni wa 2005, go laola baruni ba borutelwatirong le go ntšhwafatsa ditshupane tsa Molao wa Ditlamo wa 1973 gore go lepalepanngwe Molao wa Porofešene ya Boruni le Molao wa Ditlamo wa 2008 (Molao wa bo 71 wa 2008).Maikaelelo ke go tlisa baruni ba ba mo katisong (baruni ba borutelwatirong) ka fa tlase ga Molao wa Porofešene ya Boruni wa 2005, pele ga ba ka kwadisiwa, gore ba laolwe ke Bototaolo e e Ikemetseng ya Baruni, ka tsela e e tshwanang le e baruni ba ba kwadisitsweng ba laolwang ka yona, le go dira dipaakanyo tsa botlhokwa tse di tlhokwang ke Molao wa Ditlamo wa 2008."